P'anmunjŏm
P'anmunjŏm (korejski: 판문점) je napušteno selo u Sjevernoj Koreji, provincija Sjeverni Hwanghae. Nalazi se u blizini demilitarizirane zone, de facto granice između Sjeverne i Južne Koreje. P'anmunjŏm je udaljen 53 km od Seoula i 10 km od Kaesŏnga, a njegov historijski značaj za Koreju je enorman. 

Prije Korejskog rata, P'anmunjŏm je zapravo bio nakupina od 10-ak kućica s malim brojem stanovnika. U posljednjoj fazi rata, u selu su se održavali mirovni pregovori, a 27. srpnja 1953. je u njemu potpisan sporazum o primirju. Selo se nalazi unutar demilitarizirane zone, ali sjeverno od demarkacijske linije, koja prolazi sredinom demilitarizirane zone. Nakon uspostave iste, svo stanovništvo je evakuirano, a selo je postepeno propadalo sve dok nisu nestali svi tragovi njegovog postojanja. Jedino što je preostalo od sela je zgrada u kojoj je potpisan sporazum, a koje je danas Sjevernokorejski muzej mira.

Panmunjom
Panmunjom